Hoewel goeie somerreën van Oktober af voorspel word wat die droogte se wurggreep op die Vrystaat en Noord-Kaap kan verlig, sal die geldelike gevolge van die droogte nog lank neem om te herstel.
Tafeldruiwe was die afgelope seisoen winsgewend te midde van ’n swak oes. Van die 2015/’16 oes is 97.7% uitgevoer, wat gesorg het dat die tafeldruifboere, ongeag die laer oes, steeds ’n toename in plaashek-verdienste kon aanteken.